L-avveniment principali tal-Gaulitana: A Festival of Music ta’ din is-sena huwa mingħajr dubju l-produzzjoni full-scale tat-Tosca ta’ Puccini, kollaborazzjoni bejn il-festival lokali u il-magħruf Taormina Festival. L-opra ser tkun diretta minn Enrico Castiglione, wieħed mill-iprem u l-aktar rispettati diretturi tat-teatru u disinjaturi tax-xeni ta’ dawn iz-zminijiet. L-istil tiegħu huwa wieħed ta’ passjoni realistika, kkaraterizzata min vizwali ta’ diminsjoniet qawwija, mnebħa miċ-ċinematografija, kkumplimentata min sett tax-xeni li dejjem jipprezenta kunċetti spettakolari u innovattivi. Waħda mill-aħjar produzzjonijiet li huwa tella’ kienet l-istess Tosca li giet trasmessa b’mod dirett fis-swali taċ-cinema Ewropej minn Rai Mondovisione. Castiglione igawdi minn l-istess livell ta’ suċċess f’dak li għandu x’jaqsam mat-teatu tas-seklu 20, bħalma għamel meta tella’ il- Mass/Theatre Piece għal Kantanti, Muziċisti u Żeffiena ta’ Bernstein fil-Vatikan fis-sena 2000. Dan id-direttur huwa wkoll l-fundatur u direttur artistiku ta’ festivals varji madwar l-Ewropa u fost ħatriet importanti ġie magħzul bħala direttur artistiku għall-50 kunċert tal-Ġublew li kienu kkummisjonati mill-Papa Gwanni Pawlu II fl-2000. Il-kostumi ta’ din il-produzzjoni huma ddisinjati minn Sonia Cammarata. Hija magħrufa għall-istil personali tagħha li jutilizza lingwaġġ estetiku ferm sofistikat iżda immaginattiv waqt li jibqa fidil lejn kostumi ta’ l-epoka. Mill-2003, Cammarata bdiet kollaborazzjoni artistika ma Castiglione u miegħu tellgħet diversi produzzjonijiet. Fost dawn, ta’ min jirrimarka il-kostumi ghan-Nabucco u Norma (2011 u 2012 rispettivament) li ġew trasmessi madwar id-dinja mir-Rai. L-irwol principali, Tosca, ser ikun kantata minn Norma Fantini, li giet mogħtija l- XXXV Award Puccini mill-Puccini Festival ta’ Torre del Lago għall-interpretazzjonijiet sublimi tagħha ta’ l-opri ta’ dan il-kompozitur. Ikkunsidrata waħda mill-aqwa interpreti ta’ dan il-karattru, Fantini għandha karriera brillanta mimlija b’impenji fl-aktar teatri prestiġjuzi tad-dinja, bħat-Teatro alla Scala, l-RHO Covent Garden, il-Metropolitan Opera u l-Wiener Staatoper u taħt id-direzzjoni ta Barenboim, Pappano, Mehta, Maazel, Zeffirelli u Vick fost oħrajn. Piero Giuliacci, li ma Fantini kanta it-Tosca dan is-sajf fit-Torre del Lago, ser jinterpreta l-irwol ta’ Cavaradossi. Meqjus bħala wieħed mill-aħjar tenuri Taljani tal-generazzjoni tiegħu, hu jidher regolarment fil-produzzjonijiet kolossali ta’ l-Arena ta’ Verona minbarra li ikun ukoll impenjat madwar ħafna teatri ferm importanti fil-qasam operistiku. Ħu kkollabora ma’ Mehta, Santi u Callegari, u t-Tosca li kanta mas-surmast Oren kellha success kbir. Il-baritoni emerġent Francesco Landolfi ser ikun jagħmel il-parti ta’ Scarpia. Rebbieh ta’ diversi kompetizzjonijiet internazzjonali tal-kant, hu qed ikollu l-opportunita li jesprimi t-talenti tiegħu f’diversi produzzjonijet ta’ livell gholi, bil-parti ta’ Scarpia tkun waħda mill-aktar rikorrenti. Is-sajf li għadda, hu interpreta dan l-irwol fit-Teatru tal-Opra ta Ruma – Terme di Caracalla taht Palumbo u Pizzi. Hu għadu kemm ha sehem fil-produzzjoni ta’ Manon Lescaut fl-istess teatru mas-surmast Muti. Tosca ser tittella’ fit-12 t’April, 2014 ġewwa it-Teatru tal-Opra Aurora bil-parteċipazzjoni ta’ l-Orkestra Filarmonika Nazzjonali u l-Kor Gaulitanus, taħt it-tmexxija ta’ Colin Attard. Il-Bookings għat-Tosca huma miftuha u biljetti jinkisbu permezz ta’ email lil [email protected] , tat-telefonat fuq 99209779/99248963, online fuq www.teatruaurora.com jew mill-Aurora Box Office. Gaulitana: A Festival of Music ser jittella’ mill-21 ta’ Marzu sa l-10 ta’ Mejju bil-kuncerti kollha (ħlief l-opra) b’xejn. Aktar dettalji dwar l-avvenimenti l-ohra jinstabu fuq www.gaulitanus.com .